ફ્લોર-લેન્ગ્થ એટલે જે ટોપની કિનાર જમીનને અડતી હોય. આવા ડ્રેસમાં અનઈવન હેમલાઇન ખૂબ સરસ લાગે છે. ફ્લોર-લેન્ગ્થ ડ્રેસ જો કૅઝ્યુઅલ હોય તો એમાં સિંગલ લેયર એટલે કે ટૉપ ટુ બૉટમ એક જ ફૅબ્રિક હોય છે. આવા ડ્રેસમાં વર્ક બહુ ઓછું હોય છે. માત્ર ફૅબ્રિકનો જ લુક વધારે હોય છે. એસિમેટ્રિકલ હેમલાઇનવાળા ડ્રેસ પ્લેન ફૅબ્રિકમાં તો સારા લાગે જ છે, પરંતુ પ્રિન્ટેડમાં પણ એટલા જ સુંદર દેખાય છે. જ્યારે તમે અનઈવન હેમલાઇનવાળા પ્લેન ડ્રેસ પહેરો છો ત્યારે એને ઍક્સેસરીથી હાઇલાઇટ કરવો પડે છે, જેમ કે નેકમાં કોઈ સ્ટેટમેન્ટ નેકલેસ પહેરી લીધો અથવા લૉન્ગ ઈયર-રિંગ. જે પ્લેન ડ્રેસમાં ડબલ લેયરિંગ હોય એમાં લેયરિંગમાં વેરિએશન હોય છે, જેમ કે નીચેની લેયર સેમ કલર અથવા કૉન્ટ્રાસ્ટ કલરમાં હોય છે. જો તમે મેક ટુ ઑર્ડર કરાવવાના હો તો ખાસ ધ્યાન રાખવું કે નીચેની લેયરની લેન્ગ્થ લાંબી જ રાખવી અને ઉપરની લેયરમાં વેરિએશન આપવું, જેમ કે એક સાઇડથી લેન્ગ્થ ગોઠણ સુધી તો બીજી સાઇડથી ફુલ-લેન્ગ્થ અથવા તો બન્ને સાઇડથી ફુલ-લેન્ગ્થ; પરંતુ સેન્ટરમાં ડી-શેપ આપવો. અથવા તો ઉપરની લેયર ફ્રન્ટ ઓપન આપી ગોઠણ સુધીની લેન્ગ્થ આપી પાછળથી ફુલ-લેન્ગ્થ આપવી. આગળથી હાફ હૅન્કર્ચીફ લુક આવશે. આવા ડ્રેસ ખાસ કરીને લાંબીપાતળી યુવતીઓ પર વધારે સારા લાગે છે. આવાં ગાઉન મોટે ભાગે ફ્લોઇંગ ફૅબ્રિકમાં બને છે.